Ջոան Քոլինզ

**Ջոան Հենրիետա Քոլինզ** (, ), բրիտանացի դերասանուհի, պրոդյուսեր, գրող և թղթակից-սյունակագիր։

Մեծացած Երկրորդ համաշխարհային պատերազմի ժամանակ, Ջոան Քոլինզը թատերական բեմում նորամուտել է ինը տարեկան հասակում, «Տիկնիկային տուն» պիեսում, իսկ այնուհետև ավարտել է Դրամատիկական արվեստի արքայական ակադեմիան Լոնդոնում և սկսել է կարիերան բրիտանական կինոյում։ 22 տարեկան հասակում Քոլինզը տեղափոխվում է Հոլլիվուդ և հանրաճանաչության է արժանանում շնորհիվ կին-վամպիրների դերերի այնպիսի ֆիլմերում, ինչպիսին են «Աղջիկը վարդագույն հագուստով» («The Girl in the Red Velvet Swing», 1955 թվական) և այլն։ Նա հաջողությամբ նկարահանվել է ամերիկյան և բրիտանական մեծ կինոյում 1950-ական և 1960-ական թվականներին և պակաս հաջող 1970-ական թվականներին։

1981 թվականին Քոլինզը սկսում է խաղալ իր ամենահայտնի դերը՝ Ալեքսիս Կոլբի, «Գերդաստան» («Dynasty») երկարատև հեռուստասերիալում, որը նրան բերում է «Ոսկե Գլոբուս» մրցանակ 1983 թվականին։ Ութսունական թվականների վերջին նա գնում է իր կրտսեր քույր Ջեքի Քոլինզի հետքերով և թողարկում է իր առաջին գիրքը՝ «Prime Time» (1988 թվական), որը բեսթսելեր է դառնում, չնայած քննադատների բացասական արձագանքների, իսկ այնուհետև ևս մի քանի գրքեր և ինքնակենսագրություններ։ Նաև, ինչպես էկրանին, Քոլինզը կյանքում ևս ունի գլամուրային կին-վամպիրի կերպար, շնորհիվ իր հինգ ամուսնությունների և անթերի ոճի։ 2015 թվականին Քոլինզը արժանանում է Բրիտանական կայսրության շքանշանի։

## Վաղ տարիներ
[225px|մինի|աջից|Ջոան Քոլինզը [1952 թվականին]]
Ջոան Քոլինզը ծնվել է պարի ուսուցչուհի և գիշերային ակումբի տիրուհի Էլզա Բեսանտի (1906-1962 թվականներ) և թատերական գործակալ Ջոզեֆ Ուիլյամ Քոլինզի (1902-1988 թվականներ) ընտանիքում։ Հայրը ուներ հրեական ծագում և Պորտ Էլիզաբեթի (ՀԱՀ) ծնունդ էր, ում ծնողները ՀԱՀ էին ներգաղթել Լոնդոնից, մայրը եղել է անգլուհի, Անգլիական եկեղեցու հավատքով։ Ջոան ուներ կրտսեր քույր՝ Ջեքի Քոլինզ, ով դարձել է գրող և եղբայր՝ Բիլլ։ Միջնակարգ կրթությունը նա ստացել է Ֆրանկո-հոլլանդական դպրոցում, որն ավարտելուց հետո ընդունվել է Դրամատիկական արվեստի արքայական ակադեմիա։ 17 տարեկան հասակում Քոլինզը պայմանագիր է ստորագրում Ջ. Արտուր Ռանկի կինոընկերության հետ, որն այն ժամանակ շատ հեղինակավոր էր Մեծ Բրիտանիայում։

## Կարիերա
### Կարիերան կինոյում
1951 թվականին Քոլինզը նորամուտում է բրիտանական կինոյում, իսկ առաջին գլխավոր դերը նա ստանում է արդեն մեկ տարի անց, «Ես հավատում եմ քեզ» («Believe in You») և «Դեկամերոնի գիշերները» («Decameron Nights») ֆիլմերում։ Այդ ժամանակ նա նաև շատ էր նկարահանվում բրիտանական պինապ-ամսագրերի համար և անվանվում է Բրիտանիայի ամենագեղեցիկ աղջիկը։ Այդ ժամանակաշրջանում Քոլինզը հաճախ հայտնվում էր մամուլի ուշադրության կենտրոնում, այդ թվում, երբ 1954 թվականին հայտարարում է, որ լոնդոնյան կինոընկերությունները չեն ձգտում աջակցել կին-դերասանուհիներին։

1955 թվականին Քոլինզը ուղևորվում է Հոլլիվուդ և պայմանագիր է ստորագրում «20th Century Fox» կինոընկերության հետ և շուտով դերասանուհին դառնում է նրանց պատասխանը Էլիզաբեթ Թեյլորին և «MGM»-ին։ Հոլլիվուդում նրա առաջին գլխավոր դերը եղել է ռեժիսոր Հովարդ Հոուքսի «Փարավոնների Երկիրը» («Land of the Pharaohs») էպիկական ֆիլմում։ Դրանից հետո նա խաղում է Էվելին Նեսբիթին «Աղջիկը վարդագույն հագուստով» ֆիլմում և նկարահանվում է Բեթ Դեյվիսի հերոսուհու մրցակցուհու դերը « Կույս Թագուհի» դյուցազներգությունում։ Հաստատուն ամրապնդելով իր կարգավիճակը Հոլլիվուդում, Ջոան Քոլինզը շարունակում է խաղալ գլխավոր դերեր այնպիսի ֆիլմերում, ինչպիսին են «Հակառակ սեռ» (« The Opposite Sex», 1956 թվական) կատակերգությունը, Ջոն Ստայնբեքի «Մոլորված ավտոբուսը» («The Wayward Bus», 1957 թվական) վեպի էկրանավորումը և վաճաբանական, բայց կոմերցիոն հաջողակ «Արևի կղզին» («Island in the Sun», 1957 թվական) դրաման։ Հետագայում նա Գրեգորի Պեկի հետ նկարահանվում է «Բրավադոս» («The Bravados») վեսթերնում, Փոլ Նյումանի հետ «Հավաքվեք դրոշի շուրջ, տղաներ»-ում («Rally 'Round the Flag, Boys! »), Էդվարդ Գ. Ռոբինսոնի հետ «Յոթ գողեր»-ում («Seven Thieves») և «Էսթերը և Արքան» («Esther and the King») կրոնական դյուցազներգությունում։ 1962 թվականին նա խաղում է «Ճանապարհ Հոնկոնգ» («The Road to Hong Kong») կատակերգությունում, Բինգ Քրոսբիի հետ և այնուհետև մի փոքրիկ դադար է վերցնում որպեսզի ծննդաբերի առաջին երեխային։

### Անկում
[225px|մինի|ձախից|Ջոան Քոլինզը [1973 թվականին]]
Վաթսունականների երկրորդ կեսին Ջոան Քոլինզի կարիերան մեծ կինոյում փակուղի է մտնում վարձույթում մի քանի ձախողված ֆիլմերից հետո։ Միևնույն ժամանակ նա իր համար բացահայտում է հեռուստատեսությունը և հրավիրված աստղ է հանդիսանում այն ժամանակ հանրահայտ մի շարք սերիալներում, որոնց շարքում էին «Բեթմեն» («Batman»), «Աստղային ուղի» («Star Trek»), «Առաքելությունն անիրագործելի է» («Mission: Impossible»), «Կին ոստիկան» («Police Woman») և «Ստարսկի և Հաթչ» («Starsky and Hutch»)։ Յոթանասունականներին նա վերադառնում է բրիտանական կինո և նկարահանվում է մի քանի սարսափ ֆիլմերում, այդ թվում «Հեքիաթներ դամբարանից» («Tales from the Crypt »), «Գիշերային վախ» («Fear in the Night»), «Պատմվածքներ, խելագարության վկաներ» («Tales That Witness Madness ») և «Մրջյունների կայսրություն» («Empire of the Ants»)։ Հավանաբար, Քոլինզի առավել հաջողությունը յոթանասունականներին դարձավ գլխավոր դերը նրա քրոջ Ջեքի Քոլինզի «Ճարմանդ» («The Stud», 1978 թվական) վեպի էկրանավորումում և նրա սիքվել «Անառակ» («The Bitch », 1979 թվական), որոնք վարձույթում հավաքում են ավելի քան քսան միլին։

### «Գերդաստան» և հաջողության վերադարձ
1981 թվականին Ջոան Քոլինզի կարիերան փաստորեն վերածնունդ է ապրում, նրանից հետո, երբ նա հրավիրվում է Ալեքսիս Կոլբիի դերին, գեղեցիկ, սակայն բիրժային մագնատ Բլեյք Քերինգտոնի (Ջոն Ֆորսայթ) վրիժառու նախկին կնոջ, *ABC* հեռուստալիքի «Գերդաստան» պրայմ-թայմ օճառային օպերայում։ Մինչ Քոլինզը սերիալը ցուցադրվել էր մեկ կարճատև եթերաշրջան և գտնվում էր փակման շեմին, սակայն նրա հերոսուհու մուտքով ռեյտինգները կտրուկ վերելք են գնում։ Հենց նրան են վերագրում սերիալի ռեյտինգային աճը և հետագայում նրա լիարժեք հիթի վերածվելը, այլ ոչ թե «Դալաս»-ի անմիջական կլոն լինելը։
[225px|մինի|աջից|«Գերդաստան»-ի տիկինները՝ [Ստեֆանի Բիչ, Ջոան Քոլինզ, Էմմա Սեմս, 2009 թվական]]
1985 թվականին «Գերդաստան»-ը վերջապես գլխավորում է ամենադիտվող ծրագրերի տարեկան ռեյտինգային աղյուսակը, առաջ անցնելով «Դալլաս»-ից, իսկ Քոլինզը՝ ամենաբարձր վարձատրվող դերասանուհին հեռուստատեսությունում։ 1982-ից մինչև 1987 թվականը Ջոանը վեց անգամ անվանակարգվում է «Ոսկե Գլոբուս» մրցանակին՝ «Հեռուստիատեսային սերիալում կամ դրամայում լավագւյն կանացի դերի համար» անվանակարգում, իր դերի համար և արժանանում է մրցանակին 1983 թվականին։ 1984 թվականին նա անվանակարգվում է «Էմմի» մրցանակին, «Դրամատիկական սերիալում լավագույն կանացի դերի համար», իսկ 1985 թվականին արժանանում է «Ժողովուրդի ընտրություն» մրցանակին որպես սիրելի հեռուստաաստղ։ 1983 թվականին Քոլինզը ստանում է սեփական աստղը Հոլիվուդի փառքի ծառուղիում։

Հիսունամյա տարիքում Ջոան Քոլինզը նկարահանվում է «Playboy» ամսագրի համար։ 1986 թվականին, սերիալի հաջողության ալիքի վրա, Քոլինզը հանդես է գալիս պրոդյուսերի և գլխավոր դերակատարումների կարգավիճակում «Մեղքեր» («Sins») և «Մոնտե Կառլո» («Monte Carlo») մինի-սերիալներում։ «Գերդաստանը» գոյատևում է ընդհուպ մինչև 1989 թվականը, իսկ 1991 թվականին նկարահանվում է «Գերդաստան. Հաշտություն» («Dynasty: The Reunion») մինի-սերիալը, որն ավարտում է պատմությունը։

### Հետագա տարիներ
«Գերդաստան»-ի ավարտից հետո Ջոան Քոլինզը պակաս ակտիվորեն է նկարահանվում և նախընտրում է ելույթ ունենալ թատրոնում և գրել ինքնակենսագրություններ։ 1992 թվականին կալանում է Ջոան Քոլինզի Բրոդվեյան նորամուտը «Վախկոտների մասնավոր կյանքը» բեմադրությունում։ 1990-ական թվականներին նա շարունակում է իր կարիերան ինչպես կինոյում, այնպես էլ հեռուստատեսությունում։ Նրա մասնակցությանմբ առավել հայտնի ֆիլմերից են «Ձմեռային հեքիաթ» («In the Bleak Midwinter», 1995 թվական), «Ֆլինստոունները Վիվա Ռոք-Վեգասում» («The Flintstones in Viva Rock Vegas», 2000 թվական) և հեռուստատեսային ֆիլմեր «Էննի. Արքայական արկածներ» («Annie: A Royal Adventure!», 1995 թվական) և «Հին յաբուներ ամերիկյան ձևով» («These Old Broads», 2001 թվական), Դեբի Ռեյնոլդսի, Շիռլի Մակլեյնի և Էլիզաբեթ Թեյլորի հետ համատեղ։

1997 թվականին արվեստում ավանդի և բարեգործական աշխատանքների համար Ջոան Քոլինզին շնորհվում է Բրիտանական կայսրության սպայի տիտղոս։ Նույն թվականին նա հրավիրվում է Աարոն Սպելինգի «Խաղաղ սյունաշարեր» («Pacific Palisades») նոր նախագծ, ով ցանկանում էր, որ դերասանուհին կրկնի «Գերդաստան»-ի փրկության իրավիճակը։ 2002 թվականին նա եղել է հրավիրված աստղ «Ուղղորդիչ լույս» («The Guiding Light») օճառային օպերայի մի քանի դրվագներում։

2005 թվականին դերասանուհի Էլիս Կրիգեն խաղւմ է Ջոան Քոլինզի դերը «Գերդաստան. Սեքսի, ագահության և ինտրիգների վարասույրից այն կողմ» («Dynasty: The Making Of A Guilty Pleasure») հեռուստաֆիլմում։

## Անձնական կյանք
Ջոան Քոլինզը հինգ անգամ ամուսնացած է եղել։ Նրա առաջին ամուսինն է եղել իռլանդացի դերասան Մաքսվել Ռիդը, ում հետ նա միասին է եղել 1952 թվականից մինչև 1956 թվականը։ Հետագայում նա կապեր է ունեցել Սիդնի Չապլինի՝ Չառլի Չապլինի եղբոր, Արտուր Լոուի և Ուորեն Բիթիի հետ, ով նրանից տարիքով փոքր էր 4 տարով։ 1963 թվականին նա ամուսնանում է երգիչ և դերասան Էնթոնի Նյուլիի հետ։ Նա Նյուլիից ունենում է որդի՝ Տարա և դուստր՝ Սաշա, իսկ 1971 թվականին նրանք ամուսնալուծվում են։ Երրորդ անգամ նա ամուսնանում է 1973 թվականին, «Apple Records» ստուդիայի ղեկավար Ռոն Կասի հետ, ով դառնում է նրա դստեր՝ Կատյանաի հայրը։ Նրանք ամուսնալուծվում են 1983 թվականին։ Ջոանը, երկու տարի անց, ամուսնանում է շվեդացի երգիչ Պիտեր Հոլմի հետ։ 1987 թվականին նրանց սկանդալային ամուսնալուծությունից հետո Քոլինզը որոշ ժամանակով լքում է ԱՄՆ-ն և վերադառնում է Լոնդոն։ 2002 թվականին նրա հինգերորդ ամուսինն է դառնում թատերական մենեջեր Պերսի Գիբսոնը, ով փոքր է Ջոանից 32 տարով։ Այն հարցին, թե արդյոք չի շփոթեցնում նրան տարիքային տարբերությունը, դերասանուհին կատակում է. *«Եթե նա մահանա, նշանակում է կմահանա»*։

## Ֆիլմագրություն
### Լիամետրաժ ֆիլմեր
* 1951 - Լեդի Գոդիվան նորից թամբին է / *Lady Godiva Rides Again* - *Красивая королева участников соревнований*
* 1952 - Կնոջ հրեշտակը / *The Woman’s Angle* - *Մարինա*
* 1952 - Հետաձգված դատավճիռ / *Judgment Deferred* - *Լիլ Քարտեր*
* 1952 - Ես հավատում են քեզ / *I Believe in You* - *Նորմա Հարտ*
* 1953 - Դեկամերոնի գիշերները / *Decameron Nights* - *Պամպինեա/Մարիա*
* 1953 - Դագանակ տղա / *Cosh Boy* - *Ռենե Քոլինզ*
* 1953 - Բանալին փափուկ պտտեք / *Turn the Key Softly* - *Ստելլա Ջարվիս*
* 1953 - Հրապարակի զանգակ / *The Square Ring* - *Ֆրենկի*
* 1953 - Մեր Ուրբաթ աղջիկը / *Our Girl Friday* - *Սեյդի Փեթչ*
* 1954 - Լավագույնները մահանում են երիտասարդ / *The Good Die Young* - *Մերի Հոլսի*
* 1955 - Փարավոնների Երկիրը / *Land of the Pharaohs* - *Արքայադուստր Նելիֆեր*
* 1955 - Կույս թագուհի / *The Virgin Queen* - *Բեթ Տրոգմորտոն*
* 1955 - Աղջիկը վարդագույն հագուստով / *The Girl in the Red Velvet Swing* - *Էվելին Նեզբիթ*
* 1956 - Հակառակ սեռ / *The Opposite Sex* - *Քրիստալ Ալեն*
* 1957 - Մոլորված ավտոբուսը / *The Wayward Bus* - *Էլիս Չիկոյ*
* 1957 - Արևի կղզին / *Island in the Sun* - *Ջոսելին Ֆլերի*
* 1957 - Ջրահարս / *Sea Wife* - *Ջրահարս*
* 1957 - Կանգառ Տոկիոյում / *Stopover Tokyo* - *Թինա Լուէլին*
* 1958 - Բրավադոս / *The Bravados* - *Հոսեֆա Վելարդ*
* 1958 - Հավաքվեք դրոշի շուրջ, տղաներ / *Rally 'Round the Flag, Boys!* - *Անջելա Հոֆֆա*
* 1960 - Յոթ գողեր / *Seven Thieves* - *Մելանի / Տիկին դե Լակրուս*
* 1960 - Էսթեր և Արքա / *Esther and the King* - *Էսթեր*
* 1962 - Ճանապարհ Հոնկոնգ / *The Road to Hong Kong* - *Դիանա («3-րդ Էշելոնի» գործակալ)*
* 1965 - Միլիոն դոլլար / *La congiuntura* - *Ջեյն*
* 1967 - Ուշադրություն կրակոց / *Warning Shot* - *Ջոունի Վելենս*
* 1968 - Խորամանկություն / *Subterfuge* - *Էնն Լենգլի*
* 1969 - Ոչերկարատև սեր / *L’amore breve* - *Ռոբերտա*
* 1969 - Կարո՞ղ է արդյոք Հայրոնիմուս Մերկինը երբևիցե մոռանալ Մերսի Համփին և գտնել իրական երջանկություն / *Can Heironymus Merkin Ever Forget Mercy Humppe and Find True Happiness?* - *Պոլիեսթեր Պունտենգ*
* 1969 - Եթե այսօր երեքշաբթի է, ապա դա պետք է լինի Բելգիան / *If It’s Tuesday, This Must Be Belgium* - *Աղջիկ մայթին*
* 1970 - Դահիճ / *The Executioner* - *Սառա Բուտ*
* 1970 - Ներքնահարկում / *Up in the Cellar* - *Պետ Կեմբեր*
* 1971 - Վրեժ / *Revenge* - *Քերոլ Ռեդֆորդ*
* 1971 - Հանուն սիրո / *Quest for Love* - *Օթթիլի / Թրեյսի Ֆլեթչեր*
* 1972 - Հեքիաթներ դամբարանից / *Tales from the Crypt* - *Ջոան Քլեյթոն*
* 1972 - Գիշերային վախ / *Fear in the Night* - *Մոլլի Կարմայքլ*
* 1973 - Մութ վայրեր / *Dark Places* - *Սառա*
* 1973 - Պատմվածքներ, խելագարության վկաներ / *Tales That Witness Madness* - *Բելլա Թոմփսոն*
* 1974 - *L’arbitro* - *Ելենա Սպիրանի*
* 1975 - Էլֆի, սիրելիս / *Alfie Darling* - *Ֆեյ*
* 1975 - Ես չեմ ուզում ծնվել / *I Don’t Want to Be Born* - *Լյուսի Կարլեսի*
* 1975 - Գայլի ոռնոց / *Il richiamo del lupo* - *Սոնիա Կենդալ*
* 1976 - *Il pomicione*
* 1976 - *The Bawdy Adventures of Tom Jones* - *Սև Բեսս*
* 1977 - *Poliziotto senza paura* - *Բրիջիթ*
* 1977 - Մրջյունների կայսրություն / *Empire of the Ants* - *Մերիլին Ֆրայզեր*
* 1978 - Հավերժ քուն / *The Big Sleep* - *Ագնես Լոզել*
* 1978 - Զրոյից մինչև վաթսուն / *Zero to Sixty* - *Գլորիա Մարտին*
* 1978 - Ճարմանդ / *The Stud* - *Ֆոնտեյն Կալեդ*
* 1979 - Անառակը / *The Bitch* - *Ֆոնտեյն Կալեդ*
* 1979 - Արևային այրուց / *Sunburn* - *Ներա*
* 1979 - Խաղ գիշակերների համար / *Game for Vultures* - *Նիկոլ*
* 1982 - Մոխրոտիկը / *Nutcracker* - *Տիկին Լաուրա Կարերե*
* 1982 - Տնային աշխատանք / *Homework* - *Դիանա*
* 1994 - Սեր չորսով / *Decadence* - *Հելեն/Սիբիլ*
* 1995 - Ձմեռային հեթիաթ / *In the Bleak Midwinter* - *Մարգարետա Դարսի*
* 1999 - Գաղտնի ամուսնություն / *The Clandestine Marriage* - *Տիկին Հեյդելբերգ*
* 1999 - Հավսեփը և նրա գույնզգույն հագուստները / *Joseph and the Amazing Technicolor Dreamcoat* - *Տիկին Պոտիֆար*
* 2000 - Ֆլինսթոունները Վիվա Ռոք Վեգասում / *The Flintstones in Viva Rock Vegas* - *Պերլ Սլեգհուպլ*
* 2001 - Օզզի / *Ozzie* - *Մաքս Հեպի*
* 2004 - Էլիսը Գլամուրի երկրում / *Ellis in Glamourland* - *Սյուզեն*
* 2006 - Օզզի / *Ozzie* - *Մաքս Հեպի*
* 2013 - Մոլլի Մուն. Անմոռանալի հիպնոսող / *Molly Moon: The Incredible Hypnotist*
* 2013 - Սանտայի փրկությունը / *Saving Santa* - ձայնավորում

### Հեռուստասերիալներ
* 1964 - Մարդկային ջունգլի / *The Human Jungle* - *Լիզ Կրոս*
* 1966 - Փախչել քո կյանքից / *Run for Your Life* - *Ջիլիան Ուելս*
* 1966 - Մարդ քեռուց / *The Man from U.N.C.L.E.* - *Բարոնուհի Բիբի դե Շազյոր*
* 1967 - Աստղային ուղի / *Star Trek* - *Քույր Էդիթ Կիլեր*
* 1967 - Վիրջինիացին / *The Virginian* - *Լորնա Մարի Մարշալ*
* 1967 - Բեթմեն / *Batman* - *Սիրենա*
* 1967 - Դենի Թոմասի ժամը / *The Danny Thomas Hour* - *Մայրա*
* 1969 - Առաքելությունն անիրագործելի է / *Mission: Impossible* - *Նիկոլ Վեդեթ*
* 1972 - Հորդորման վարպետներ / *The Persuaders!* - *Սիդոնի*
* 1972 - Hallmark փառքի սրահը / *Hallmark Hall of Fame* - *Լորեյն Շելդոն*
* 1973 - Մեծ գաղտնիքներ / *Great Mysteries* - *Ջեյն Բլեյք*
* 1975 - Էլլերի Քուին / *Ellery Queen* - *Տիկին Դեյզի Ֆրոլի*
* 1975 - *Switch* - *Ջեքի Սայմոն*
* 1975 - Տիեզերք. 1999 / *Space: 1999* - *Կարա*
* 1976 - Բարետտա / *Baretta* - *Լինն Սթայլս*
* 1976 - Կին-ոստիկան / *Police Woman* - *Լորելեա Ֆրենկ*
* 1976 - Փոխարկիչ Արթուր Հեյլի / *Arthur Hailey’s the Moneychangers* - *Ավրիլ Դևերո*
* 1976 - Հիբսվիլլ / *Gibbsville* - *Անդրեա*
* 1977 - Ֆանտաստիկ ճանապարհորդություն / *The Fantastic Journey* - *Թագուհի Հելյանա*
* 1977 - Ոստիկան ապագայից / *Future Cop* - *Իվ Դի Ֆալկո*
* 1977 - Սթարսկի և Հաթչ / *Starsky and Hutch* - *Ջենիս*
* 1979 - Չհորինված պատմություններ / *Tales of the Unexpected* - *Կլեր Դակուերտ և Ջուլիա Ռոուչ / Սյուզի Սթար / Նատալիա Տերտոն*
* 1980 - Բեռնի / *Bernie*
* 1980 - Ֆանտազիաների կղզի / *Fantasy Island* - *Լյուսի Ատուել*
* 1981 - Գերդաստան / *Dynasty* - *Ալեքսիս Քերինգտոն Կոլբի*
* 1983 - Սիրո նավակ / *The Love Boat* - *Ջանին Ադամս*
* 1983 - Կախարդական պատմությունների թատրոն / *Faerie Tale Theatre* - *Խորթ մայր/Կախարդուհի*
* 1991 - Այսօր երեկոյան 8:30 / *Tonight at 8.30* - *Դորիս Գաու*
* 1993 - Ռոզաննա / *Roseanne* - *Ռոննի, Ռոզաննայի ազգականուհի*
* 1996 - Դայակ / *The Nanny* - *Ջոան Շեֆիլդ*
* 1997 - Խաղաղ սյունաշարեր / *Pacific Palisades* - *Քրիստինա Գոբսոն*
* 2000 - Ուիլ և Գրեյս / *Will & Grace* - *Հելենա Բարնս*
* 2002 - Ուղղորդիչ լույս / *The Guiding Light* - *Ալեքսանդրա «Ալեքս» Սպոլդինգ վոն Հալքեյն Տորպ № 3*
* 2005 - Ստրկություն և Ամերիկայի հաջողությունը / *Slavery and the Making of America* - *Reenactor*
* 2006 - Բաբելոն հյուրանոց / *Hotel Babylon* - *Տիկին Իմոջին Պատտոն*
* 2006 - Ֆուտբոլիստների կանայք / *Footballers’ Wives* - *Եվա դը Վոլֆ*
* 2010 - Արգելված սեր / *Verbotene Liebe* - *Լեդի Ջոան* (կամեո)
* 2015 - Արքայական ընտանիքի անդամներ / *The Royals* - *Մեծն Օքսֆորդի հերցոգուհի*

### Հեռուստատեսային ֆիլմեր
* 1972 - Մարդ, ով եկել է նախաճաշի / *The Man Who Came to Dinner* - *Լորեյն Շելդոն*
* 1973 - Ծանր ընթացք, արագ ընթացք / *Drive Hard, Drive Fast* - *Քերոլ Բրեդլի*
* 1982 - Թղթե տիկնիկներ / *Paper Dolls* - *Ռասին*
* 1982 - Վայրի կանայք Կուսության կիրճից / *The Wild Women of Chastity Gulch* - *Էննի Մակալոհ*
* 1983 - Մանեկենի արարումը / *Making of a Male Model* - *Քեյ Դիլոն*
* 1984 - Ինչպես է նա տղամարդ եղել / *Her Life as a Man* - *Պեմ Դուգան*
* 1986 - Մեղքեր / *Sins* - *Էլեն Ժյունո*
* 1984 - Կարտյեի գործը / *The Cartier Affair* - *Կարտյե Ռենդ / Մերիլին Հալիֆաքս*
* 1986 - Մոնտե Կառլո / *Monte Carlo* - *Կատրինա Պետրովնա*
* 1991 - Կարմիր պղպեղներ / *Red Peppers* - *Լիլի Պեպեր*
* 1991 - Գերդաստան. Հաշտություն / *Dynasty: The Reunion* - *Ալեքսիս Մորել Քերինգտոն Կոլբի Դեքստեր Ռոուան*
* 1993 - *Mama’s Back* - *Թամարա Համիլտոն*
* 1995 - Էննի. Արքայական արկածներ / *Annie: A Royal Adventure!* - *Լեդի Էդվինա Հագբոտոմ*
* 1995 - Հարտ և Հարտ. երկու Հարտ 3/4 տեմպով / *Hart to Hart: Two Harts in 3/4 Time* - *Լեդի Կամիլա*
* 1998 - Քաղցր խաբեություն / *Sweet Deception* - *Արիաննա, Ռիզայի մայրը*
* 2001 - Հին յաբուներ ամերիկյան ձևով / *These Old Broads* - *Էդդի Հոլդեն*
* 2009 - Միսս Մարփլ. Խաբկանք հայելիներով / *Marple: They Do It with Mirrors* - *Ռութ Վան Ռիդոկ*

### Պրոդյուսեր
* 1986 - Մեղքեր / *Sins* (գործադիր պրոդյուսեր)
* 1986 - Մոնտե Կառլո / *Monte Carlo* (գործադիր պրոդյուսեր)
* 1991 - Կարմիր պղպեղներ / *Red Peppers* (համապրոդյուսեր)
* 1991 - Այսօր երկոյան 8:30 / *Tonight at 8.30* (պրոդյուսերի օգնական)
* 1999 - Գաղտնի ամուսնություն / *The Clandestine Marriage* (պրոդյուսերի օգնական)

## Մրցանակներ և անվանակարգումներ
### Հաղթանակներ
* Մրցանակ «Ոսկե խնձոր»
** 1982 - Տարվա դերասանուհի
* Մրցանակ «Ոսկե խցիկ»
** 1999 - Հազարամյակի մրցանակ
* Մրցանակ «Ոսկե Գլոբուս»
** 1983 - Սերիալի կամ դրամայի լավագույն դերասանուհի («Գերդաստան» հեռուստասերիալի համար)
* Մրցանակ «Ոսկե նիմֆա»
** 2001 - Լավագույն դերասանուհի
* Մրցանակ «People’s Choice Award»
** 1985 - Սիրելի դերասանուհի (Լինդա Էվանսի հետ)
* Մրցանակ «Soap Opera Digest Awards»
** 1984 - Օճառային օպերայի լավագույն չարագործուհի («Գերդաստան» հեռուստասերիալի համար)
** 1985 - Սերիալի լավագույն չարագործուհի («Գերդաստան» հեռուստասերիալի համար)

### Անվանակարգումներ
* Մրցանակ «Սատուրն»
** 1978 - Լավագույն կինոդերասանուհի («Մրջյունների կայսրություն» ֆիլմի համար)
* Մրցանակ «ACE»
** 1983 - Դրամատիկան բեմի դերասանուհի («Կախարդական պատմությունների թատրոն» հեռուստասերիալի համար» (դրվագ «Հենզել և Գրետել»))
* Մրցանակ «Էմմի»
** 1984 - Դրամատիկական սերիալի լավագույն դերասանուհի («Գերդաստան» հեռուստասերիալի համար)
* Մրցանակ «Ոսկե Գլոբուս»
** 1982 - Սերիալի կամ դրամայի լավագույն դերասանուհի («Գերդաստան» հեռուստասերիալի համար)
** 1984 - Սերիալի կամ դրամայի լավագույն դերասանուհի («Գերդաստան» հեռուստասերիալի համար)
** 1985 - Սերիալի կամ դրամայի լավագույն դերասանուհի («Գերդաստան» հեռուստասերիալի համար)
** 1986 - Սերիալի կամ դրամայի լավագույն դերասանուհի («Գերդաստան» հեռուստասերիալի համար)
** 1987 - Սերիալի կամ դրամայի լավագույն դերասանուհի («Գերդաստան» հեռուստասերիալի համար)
* Մրցանակ «Ոսկե ազնվամորի»
** 2001 - Վատագույն դերասանուհի («Ֆլինսթոունները Վիվա Ռոք Վեգասում» ֆիլմի համար)
* Մրցանակ «Soap Opera Digest Awards»
** 1986 - Սերիալում կատակերգական դերի լավագույն դերասանուհի («Գերդաստան» հեռուստասերիալի համար)
** 1986 - Սերիալի լավագույն չարագործուհի («Գերդաստան» հեռուստասերիալի համար)
** 1988 - Լավագույն չարագործուհի («Գերդաստան» հեռուստասերիալի համար)
* Մրցանակ «TV Land Award»
** 2003 - Ոճային նորաձևուհի («Գերդաստան» հեռուստասերիալի համար)

## Ծանոթագրություններ

## Աղբյուրներ
* Պաշտոնական կայք 
*
*
*
*
*
* ''Debrett's People of Today''
* Joan Collins interview on BBC Radio 4 *[[Desert Island Discs]]*, 22 July 1990

Կատեգորիա:20-րդ դարի կին գրողներ
Կատեգորիա:21-րդ դարի անգլիացի դերասանուհիներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Անգլիացի կին վիպասաններ
Կատեգորիա:Անգլիացի կինոդերասանուհիներ
Կատեգորիա:Բրիտանացի գրողներ
Կատեգորիա:Բրիտանացի դերասաններ
Կատեգորիա:Բրիտանացի կինոդերասանուհիներ
Կատեգորիա:Բրիտանացի մոդելներ
Կատեգորիա:Բրիտանացի պրոդյուսերներ
Կատեգորիա:Բրիտանացի վիպասաններ
Կատեգորիա:Դրամատիկական արվեստի թագավորական ակադեմիայի շրջանավարտներ
Կատեգորիա:Թատրոնի դերասանուհիներ
Կատեգորիա:Կին ինքնակենսագիրներ
Կատեգորիա:Հեռուստատեսային դերասանուհիներ
Կատեգորիա:Հոլիվուդյան դերասաններ
Կատեգորիա:Հոլիվուդյան փառքի ծառուղի
Կատեգորիա:Բրիտանացի հեռուստատեսային դերասանուհիներ
Կատեգորիա:Բրիտանացի կին գրողներ
Կատեգորիա:«Էմմի» մրցանակի դափնեկիրներ